b'\n_START_ARTICLE_\nTchads demografi\n_START_PARAGRAPH_\nTchads befolkning taler mere end 100 forskellige sprog og inddeler dem selv ind i mange etniske grupper. Tchads sprog inddeles i ti hovedgrupper, hver h\xc3\xb8rer til enten nilosaharisk, afroasiatiske sprog eller niger-kordofaniske sprog. Disse sprog repr\xc3\xa6senterer tre af de fire hovedsprogsfamilier i Afrika; kun Khoisan-sprogene er ikke repr\xc3\xa6senterede. Tilstedev\xc3\xa6relsen af forskellige sprog anmoder at Tchad-s\xc3\xb8en m\xc3\xa5 have v\xc3\xa6ret et vigtigt sted for udbredelse i \xc3\xa6ldgamle tider. Over halvparten af tchaderne er muslimer.\n_START_SECTION_\nReligion\n_START_PARAGRAPH_\nIf\xc3\xb8lge en folket\xc3\xa6lling fra 1993 var 54% af tchaderne muslimer, 20% katolikker, 14% protestanter, 10% animister og 3% ateister. Ingen af disse religi\xc3\xb8se traditioner er monolittiske. Animisme inkluderer en r\xc3\xa6kke varianter af dyrkning af forf\xc3\xa6dre og steder, med h\xc3\xb8jst specifik ud\xc3\xb8velse. Islam ud\xc3\xb8ves, til trods for ortodokse trosopfattelser og ceremonier, p\xc3\xa5 en r\xc3\xa6kke forskellige m\xc3\xa5der._NEWLINE_Kristendommen ankom til Tchad med franskm\xc3\xa6ndene, og som tchadisk islam er den til dels synkretistisk og har antaget dele af f\xc3\xb8rkristne trosopfattelse. Muslimerne er hovedsagelig koncentreret i det nordlige og \xc3\xb8stlige Tchad, mens animister og kristne f\xc3\xb8rst og fremmest holder til i det sydlige Tchad og i Gu\xc3\xa9ra. Landets grundlov s\xc3\xb8rger for en sekul\xc3\xa6r stat og garanterer religionsfrihed. Forskellige religioner eksisterer side om side i Tchad uden problemer._NEWLINE_Folket\xc3\xa6llingen giver en v\xc3\xa6sentlig st\xc3\xb8rre procentdel katolikker end hvad den katolske kirke selv regner med (11% i 2005). Andelen har v\xc3\xa6ret stigende. Forskellen kan tildels skyldes, at folk som er tiltrukket af kristendommen opgiver sig som katolikker uden at de i kirkelig forstand regnes som det. Den katolske kirkes tyngdepunkt er syd i landet, hvor bisped\xc3\xb8mmerne med st\xc3\xb8rst befolkningsandel katolikker er Moundou (34%) og Gor\xc3\xa9 (25%).'